
           REPUBLIKA HRVATSKA

KRAPINSKO-ZAGORSKA ŽUPANIJA


        GRAD ZABOK

Upravni odjel za komunalno gospodarstvo,

prostorno planiranje i zaštitu okoliša
                              
Povjerenstvo za provedbu javnog natječaja

za prijam u službu vježbenika
KLASA: 112-02/26-01/009
URBROJ: 2140-6-3/1-26-2
Zabok, 24. lipnja 2026.

OBAVIJESTI I UPUTE KANDIDATIMA
koji podnose prijavu na javni natječaj za prijam vježbenika za obavljanje vježbeničkog staža, a radi osposobljavanja za obavljanje poslova radnog mjesta viši stručni suradnik za utvrđivanje i naplatu komunalnih prihoda
Radno mjesto: vježbenik za obavljanje vježbeničkog staža, a radi osposobljavanja za obavljanje poslova radnog mjesta viši stručni suradnik za utvrđivanje i naplatu komunalnih prihoda u Upravnom odjelu za komunalno gospodarstvo, prostorno planiranje i zaštitu okoliša, Odsjek za prostorno planiranje, komunalna javna davanja, civilnu zaštitu i zaštitu od požara
- 1 izvršitelj/izvršiteljica na određeno vrijeme od 12 mjeseci.
Opis poslova višeg stručnog suradnika za utvrđivanje i naplatu komunalnih prihoda: 
· vodi postupke utvrđivanja komunalne naknade do donošenja rješenja, redovito prikuplja podatke i provodi postupke za prikupljanje podataka za razrez te kontinuirano provodi aktivnosti na ažuriranju podataka,                                                                                                                                            

· vodi evidenciju o obveznicima komunalne naknade,                                                                                           

· vodi žalbene postupke u postupcima utvrđivanja komunalne naknade,                                                           

· prati naplatu i predlaže pravovremeno poduzimanje mjera prisilne naplate,                                                  

· priprema i obrađuje podatke za ovrhu komunalne naknade, komunalnog doprinosa i naknade za zadržavanje nezakonito izgrađenih zgrada,                                                                                     

· priprema opomene prije prisilne naplate komunalne naknade, komunalnog doprinosa                                                       i naknade za zadržavanje nezakonito izgrađenih zgrada,                                                                                     

· vodi postupke ovrhe komunalne naknade, komunalnog doprinosa i naknade za                                                       zadržavanje nezakonito izgrađenih zgrada do donošenja rješenja o ovrsi,                                                      

· vodi žalbene postupke u ovršnim postupcima,                                                                                                      

· vodi postupke provođenja ovrhe nad nekretninama i pokretninama radi naplate komunalne naknade, komunalnog doprinosa i naknade za zadržavanje nezakonito izgrađenih zgrada,                                                                                                                                                       

· sastavlja izvješće o naplati komunalnih prihoda,                                                                                                   

· provodi postupke dodjele koncesija za obavljanje komunalnih djelatnosti i ostalih djelatnosti od interesa grada i obavlja poslove u svezi s registrom koncesija i naplatom i prisilnom naplatom naknada za koncesiju                                                                                                                                

· obavlja poslove vezane uz suglasnosti na promjene cijena komunalnih usluga i tržni red, u suradnji s komunalnim redarom,                                                                                                                              

· obavlja poslove i provodi postupke vezane uz obavljanje auto-taxi prijevoza u Gradu,                                  

· obavlja poslove i provodi postupke vezane uz razrez i donošenje rješenja te naplatu spomeničke rente,
                                                                                                                                             

· prati i proučava propise te predlaže pročelniku donošenje akata i poduzimanje mjera iz svog djelokruga rada,
                                                                                                                                            

· sudjeluje u pripremi nacrta akata o komunalnim prihodima, obavlja i druge poslove po nalogu nadređenih rukovodećih službenika.                                                            
Podaci o plaći: Plaću vježbenika čini 85 % plaće višeg stručnog suradnika za utvrđivanje i naplatu komunalnih prihoda, a koju čini umnožak koeficijenta složenosti poslova radnog mjesta na koje je raspoređen i osnovice za obračun plaće, uvećan za 0,5% za svaku navršenu godinu radnog staža. Koeficijent radnog mjesta iznosi 2,66. Osnovica za obračun plaće službenika u upravnim tijelima Grada Zaboka iznosi 1.004,87 eura bruto. 
Prethodna provjera znanja i sposobnosti obuhvaća:

· pisano testiranje
· intervju s kandidatima koji su ostvarili najmanje 50% bodova iz pisanog testiranja
Područje provjere znanja i sposobnosti obuhvaća provjeru iz  područja ustrojstva Grada Zaboka kao jedinice lokalne samouprave i zakonske regulative iz područja komunalnog gospodarstva i općeg upravnog postupka te osnova poznavanja rada na računalu
Pravni i drugi izvori za pripremanje kandidata za prethodnu provjeru:

1. Zakon o komunalnom gospodarstvu („Narodne novine“ br. 68/18., 110/18., 32/20. i 145/24.)
2. Zakon o općem upravnom postupku („Narodne novine“ br. 47/09. i 110/21.)
3. Statut Grada Zaboka („Službeni glasnik Krapinsko-zagorske županije“ br. 9/13., 16/14., 4/18., 5/20., 13/20. - pročišćeni tekst, 15/21. i 28/21. - pročišćeni tekst).
Način obavljanja prethodne provjere znanja i sposobnosti
Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Javnog natječaja.
Smatra se da je kandidat koji nije pristupio prethodnoj provjeri povukao prijavu na natječaj.
Po dolasku na prethodnu provjeru znanja i sposobnosti od kandidata će se zatražiti predočenje odgovarajuće identifikacijske isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.
Nakon utvrđivanja identiteta kandidata, prethodna provjera znanja i sposobnosti započinje pisanim testiranjem.
Kandidatima će biti podijeljena pitanja za provjeru znanja iz djelokruga radnog mjesta i  provjeru znanja iz poznavanja rada na osobnom računalu (10 pitanja). Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod. 
Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
Pisano testiranje traje maksimalno 45 minuta.
Intervju se provodi samo s kandidatima koji su ostvarili najmanje 50% bodova iz pisanog testiranja. Rezultati intervjua boduju se od 1 do 10 bodova. Smatra se da je kandidat zadovoljio ako je na intervjuu ostvario najmanje 5 bodova.
Nakon provedenog postupka prethodne provjere znanja i sposobnosti, Povjerenstvo sastavlja Izvješće o provedenom postupku i utvrđuje rang listu kandidata prema ukupnom broju ostvarenih bodova na pisanom testiranju i  intervjuu, koje dostavlja nadležnom pročelniku. Pročelnik ili donosi rješenje o prijmu ili odluku o obustavi natječaja, koji se objavljuju na mrežnim stranicama Grada Zaboka www.zabok.hr .
Izabrani kandidat mora dostaviti uvjerenje o zdravstvenoj sposobnosti za obavljanje poslova radnog mjesta, uvjerenje nadležnog suda da se protiv njega ne vodi kazneni postupak te izvornike dokaza o ispunjavanju formalnih uvjeta iz javnog natječaja, prije donošenja rješenja o prijmu u službu.
Troškove izdavanje uvjerenja o zdravstvenoj sposobnosti za obavljanje poslova radnog mjesta snosi Grad Zabok. Iznimno, u slučaju odustanka kandidata od prijam u službu kandidat sam snosi troškove izdavanja uvjerenja o zdravstvenoj sposobnosti.
Grad Zabok će, nakon izbora kandidata, a prije donošenja rješenja, po službenoj dužnosti provjeriti postoje li zapreke za imenovanje iz članka 15. i 16. zakona koji uređuje službeničke odnose u jedinici lokalne samouprave.
POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE PRETHODNE PROVJERE ZNANJA I SPOSOBNOSTI NA MREŽNOJ STRANICI GRADA ZABOKA WWW.ZABOK.HR

